เมื่อสัปดาที่แล้วเป็นประจำเดือนหายไปแล้ว หลังจากหายไปประมาณ 3-4 วันก็ซื้อยาคุมมากิน หลังจากกินไป 1 วัน ก็มีอะไรกับแฟนค่ะ หลังจากมีอะไรกันได้ 3-4 วัน เลยหยุดกินยาคุม อยู่ดีๆวันต่อมาก็มีเลือดออกมาน่าจะปนกับตกขาวด้วย และเลือดที่ออกมาเป็นสีดำแบบนี้จะมีปัญหาอะไรไหมค่ะ (ไม่ได้มีเพศสัมพันมาประมาณ 3-4ปี แล้วค่ะ)
สวัสดีค่ะ การเริ่มทานยาคุมกำเนิดเป็นแผงแรก หากไม่ได้เริ่มทานภายใน1-5วัน นับจากวันแรกที่มีประจำเดือนมา ยาคุมกำเนิดจะยังไม่สามารถออกฤทธิ์ในการป้องกันการตั้งครรภ์ได้ทันที ต้องทานต่อเนื่องไปอย่างน้อย7วันก่อน ดังนั้น หากทานไปเพียง1วัน แล้วได้มีเพศสัมพันธ์ ก็จะมีโอกาสตั้งครรภ์ได้ค่ะส่วนการที่หยุดทานยาคุมกำเนิดไป แล้วได้มีเลือดออกมา ก็ถือเป็นผลจากยาคุมกำำเนิดได้ เพราะเยื่อบุโพรงมดลูกขาดการกระตุ้นจากฮอร์โมนยา จึงหลุดลอกออกมากลายเป็นประจำเดือน คล้ายกับการที่เราทานยาคุมจนแผง แล้วมีประจำเดือนมาค่ะ ซึ่งไม่ได้ผิดปกติอะไรและหลังจากนั้นประจำเดือนที่เกิดจากการทำงานของรังไข่ก็จะมาภายใน4-6สัปดาห์ค่ะหากจะป้องกันการตั้งครรภ์ หลังจากนี้ ก็ควรใช้ถุงยางอนามัยไปก่อน และเมื่อประจำเดือนมาแล้ว ก็ให้เริ่มต้นทานยาคุมแผงใหม่ โดยทานภายใน1-5วัน นับจากวันแรกที่มีประจำเดือนมาค่ะ